Návrh VZN vyvesené na úradnej tabuli v obci Krivé dňa : 10.11.2017 , zvesené 25.11.201 VZN vyvesené na úradnej tabuli v obci Krivé dňa: 26.11.2017 VZN nadobúda účinnosť dňa**:** 01.01.2018

*Obec Krivé v zmysle § 4 ods. 3 písm. c), § 6 a § 11 ods. 4 písm. d),e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami § 4 a súvisiacich ustanovení a § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov*

vydáva

**V Š E O B E C N E Z Á V Ä Z N É N A R I A D E N I E obce Krivé**

**č. 1/2018** **o  *miestnych daniach***

***a o poplatku za komunálne odpady a drobné stavebné odpady na území obce Krivé***

***I. časť***

# ÚVODNÉ USTANOVENIA

## Článok l

Obec Krivé týmto Všeobecne záväzným nariadením obce Krivé č. 1/2018 o miestnych daniach (ďalej len "všeobecne záväzné nariadenie") podľa zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len "zákon") ukladá na území obce Krivé s účinnosťou od 01.01.2018 na svojom území tieto :

1/ Miestne dane :

1. daň z nehnuteľností,
2. daň za psa,

2/ Poplatok :

za komunálne odpady a drobné stavebné odpady

***II.časť***

# Daň z nehnuteľností

## Článok 2

Daň z nehnuteľností zahŕňa :

1. daň z pozemkov
2. daň zo stavieb

**DAŇ Z POZEMKOV**

## Článok 3 Základ dane

1. Základom dane z pozemkov v členení orná pôda, trvalé trávnaté porasty je hodnota pozemku určená vynásobením výmery pozemkov v m2 a hodnoty pozemkov pre jednotlivé územia uvedenej v prílohe č. 1 k zákonu:

1. orná pôda 0,199 €/m2 2. trvalé trávnaté porasty 0,026 €/m2

1. Základom dane z pozemkov v členení záhrady, zastavané plochy a nádvoria, ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v prílohe č. 2 zákona : 2. záhrady 1,327 €/m2 3. zastavané plochy a nádvoria, ostatné plochy 1,327 €/m2
2. Základom dane z pozemkov v členení vodné plochy, je hodnota pozemku určená vynásobením výmery pozemku v m2 a hodnoty pozemku za 1m2 určenej týmto VZN:
   * vodné plochy 1,327 €/m2
3. Základom dane z pozemkov v členení stavebné pozemky, je hodnota pozemku určená vynásobením výmery pozemku v m2 a hodnoty pozemku za 1m2 určenej týmto VZN:
   * stavebný pozemok 1,327 €/m2
4. - lesné pozemky 0.13 €/m2

## Článok 4 Sadzba dane

Správca dane určuje pre jednotlivé druhy pozemkov na území obce Krivé ročnú sadzbu dane nasledovne :

|  |  |
| --- | --- |
| a / orná pôda | 0.25 % zo základu dane |
| b/ trvalé trávne porasty | 0.30 % zo základu dane |
| c / záhrady | 0,25 % zo základu dane |
| d / zastavané plochy a nádvoria, ostatné plochy, | 0,25 % zo základu dane |
| vodné plochy | 0,25 % zo základu dane |
| e / lesné pozemky, na ktorých sú hospodárske lesy | 0,30 % zo základu dane |
| F / stavebné pozemky | 0,25 % zo základu dane |

# DAŇ ZO STAVIEB

## Článok 5 - Sadzba dane

1/ Správca dane určuje ročnú sadzbu dane zo stavieb za každý aj začatý m2 zastavanej plochy nasledovne :

1. 0,033 € - za stavby na bývanie a drobné stavby, ktoré majú doplnkovú funkciu pre hlavnú

stavbu ,

**b)**  0,046 € za stavby na pôdohospodársku produkciu , skleníky, stavby pre vodné hospodárstvo a stavby na skladovanie poľ. produkcie a administratívu.

**c)**  0,133 € - za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov, **d** ) 0,139 € - za stavby rekreačných a záhradkárskych chát a domčekov na individuálnu rekreáciu,

**e )** 0,265 € - za priemyselné stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu, **f)** 0,331 € - za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou, **g)** 0,165 € - za ostatné stavby neuvedené v písmenách a) až f),

2/ Pri viacpodlažných stavbách správca dane určuje príplatok za podlažie v sume 0,033 € za každé ďalšie podlažie okrem prvého nadzemného podlažia.

# DAŇ Z BYTOV A NEBYTOVÝCH PRIESTOROV

## Článok 6 Sadzba dane

Správca dane určuje ročnú sadzbu dane z bytov a nebytových priestorov za každý aj začatý m2 podlahovej plochy nasledovne :

1. 0,330 € - nebytové priestory slúžiace na podnikanie

## Článok 7 - Oslobodenie od dane

1. Správca dane ustanovuje, že od dane z pozemkov a stavieb sú oslobodené pozemky a stavby slúžiace na cirkevné obrady a všetky ďalšie pozemky a stavby vo vlastníctve cirkvi s výnimkou pozemkov a stavieb slúžiacich na podnikanie.
2. Správca dane ustanovuje, že od dane z nehnuteľností sú oslobodené pozemky, na ktorých sú cintoríny.

## Článok 8 - Splatnosť a platenie dane

Vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia.

Platenie dane z nehnuteľnosti : daň je splatná k 31.05. bežného zdaňovacieho obdobia.

# *III. časť*

**DAŇ ZA PSA**

## Článok 9 Predmet dane za psa

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.
2. Predmetom dane za psa nie je pes chovaný na vedecké účely a výskumné účely, pes so špeciálnym výcvikom na sprevádzanie nevidomej osoby alebo občana s ťažkým zdravotným postihnutím.

**Článok 10**

**Daňovník**

Daňovníkom je fyzická osoba alebo právnická osoba, ktorá je : a) vlastníkom psa alebo

b) držiteľom psa, ak sa nedá preukázať, kto psa vlastní.

**Článok 11 Základ dane**

Základom dane za psa je počet psov.

## Článok 12 Sadzba dane

Sadzba dane za psa je :

4.00 € ročne za jedného psa chovaného na území obce Krivé

## Článok 13 Vznik a zánik daňovej povinnosti

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 a zaniká posledným dňom mesiaca, v ktorom pes prestal byť predmetom dane.

Obec vráti pomernú časť dane za psa, za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane za psa zaniká, ak daňovník nepodá čiastkové priznanie k tejto dani v lehote najneskôr do 30 dní zániku daňovej povinnosti.

**Článok 14 Splatnosť a platenie dane**

Vyrubená daň za psa je splatná do 15 dní odo dňa nadobudnutia právoplatnosti rozhodnutia , najneskôr k 31.05.bežného zdaňovacieho obdobia .

# *IV. časť*

**Poplatok za komunálne odpady a drobné stavebné odpady**

## Článok 15 Úvodné ustanovenia

Obec Krivé týmto Všeobecne záväzným nariadením č. 1/2018 (ďalej len "všeobecne záväzné nariadenie") ukladá poplatok za komunálne odpady a drobné stavebné odpady, ktoré vznikajú na území obce Krivé.

## Článok 16 Poplatník

Poplatok platí poplatník, ktorým je :

1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť alebo objekt, ktorý nie je stavbou alebo záhradu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len

"nehnuteľnosť"),

1. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
2. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

## Článok 17 Sadzba poplatku

Obec Krivé ustanovuje sadzbu poplatku nasledovne :

1. Sadzba poplatku za zber, prepravu a zneškodňovanie komunálnych odpadov na zdaňovacie obdobie je **: 0,0328767 € za osobu a kalendárny deň (12,00 € za osobu a rok).**
2. Sadzba poplatku za drobné stavebné odpady je **: 0,078 € za 1 kg odpadu.**

## Článok 18 Určenie poplatku

1. Obec vyrubí rozhodnutím poplatok za zber, prepravu a zneškodňovanie komunálnych odpadov : **0,0328767 € za osobu a kalendárny deň (12,00 € za osobu a rok)** upoplatníkov.
2. Obec vyrubí rozhodnutím poplatok za zber, prepravu a zneškodňovanie komunálnych odpadov u ostatných poplatníkov /právnické osoby podnikatelia/ v **sume 35,00 € za jednu 110 l nádobu**

## Článok 19 Oznamovacia povinnosť

1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa jej vzniku a

1. uviesť meno, priezvisko, titul, rodné číslo, adresu trvalého pobytu, adresu prechodného

pobytu (ďalej len "identifikačné údaje"), v prípade určeného zástupcu podľa § 77 ods. 7 zákona aj identifikačné údaje za ostatných členov domácnosti a ak je poplatníkom právnická osoba tak názov alebo obchodné meno, sídlo alebo miesto podnikania a identifikačné číslo,

1. uviesť údaje rozhodujúce na určenie poplatku,
2. ak požaduje zníženie alebo odpustenie poplatku podľa § 82 odst. 2 zákona, predložiť aj

doklady, ktoré odôvodňujú zníženie alebo odpustenie poplatku v zmysle tohoto všeobecne záväzného nariadenia.

2. Zmeny skutočnosti rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď nastali.

## Článok 20 Podmienky a podklady na vrátenie poplatku alebo jeho pomernej časti

Obec podľa § 82 ods. 1 zákona vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, ak poplatník alebo osoba, ktorá za iného plní povinnosti poplatníka, oznámi obci skutočnosti, na základe ktorých poplatková povinnosť zaniká. Poplatník je povinný predložiť aj doklady potvrdzujúce skutočnosti uvádzané v oznámení.

## Článok 21 Podklady pre zníženie alebo odpustenie poplatku

1. Obec Krivé na základe žiadosti poplatníka, poplatok zníži o 50% za obdobie, za ktoré poplatník obci preukáže na základe podkladov, že viac ako 90 dní v zdaňovacom období sa nezdržiava alebo nezdržiaval na území obce Krivé.
2. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Krivé a to :

* študenti denného štúdia stredných a vysokých škôl bývajúcich na internáte – potvrdenie o štúdiu a potvrdenie študentského domova alebo internátu o ubytovaní,
* pri práci vykonávanej mimo územia obce alebo Slovenskej republiky - potvrdenie alebo iný doklad o existencii (trvaní ) pracovnoprávneho vzťahu alebo obdobného vzťahu s určením miesta výkonu zamestnania, - povolenie k pobytu v zahraničí,
* potvrdenie o registrácii v štátnej inštitúcii iného štátu,
* potvrdenie o poskytovaní sociálnej služby v zariadení sociálnych služieb pobytovou formou,
* potvrdenie o výkone väzby alebo o výkone trestu odňatia slobody,
* zmluvu alebo iný doklad o nájme nehnuteľnosti v zahraničí, - potvrdenie a doklad musí byť v slovenskom jazyku.

Na zmiernenie alebo odstránenie tvrdosti zákona :

* Obec poplatok odpustí občanom, ktorí majú v obci trvalý pobyt, ale nebývajú v obci a preukážu platenie poplatku v inej obci za určené zdaňovacie obdobie.
* Obec poplatok odpustí občanom, ktorí v obci nemajú trvalý pobyt, ale v obci platia daň z nehnuteľnosti.
* Podané žiadosti o znížení alebo odpustení poplatku budú priebežne posudzované.

(6) Ak správca poplatku sám alebo na základe ohlásenia zistí ,že poplatok bol poplatníkovi vyrubený v nesprávnej výške alebo nastali skutočnosti, ktoré majú vplyv na zmenu výšky poplatku, upraví správca výšku poplatku v nasledujúcom určenom období podľa okolností, ktoré nastali.

## Článok 22 Splatnosť a platenie poplatku

Poplatok za komunálne odpady bude vyrubený rozhodnutím a je splatný do 15 dní odo dňa nadobudnutia právoplatnosti rozhodnutia najneskôr do 31.05.bežného zdaňovacieho obdobia.

Poplatok za drobný stavebný odpad nebude sa vyrubovať rozhodnutím, ale poplatok bude prijatý v hotovosti do pokladne obce na pokladničnom doklade.

# *V. časť*

**Článok 23**

# Spoločné a záverečné ustanovenia

1. Správu miestnych daní a poplatku vykonáva obec Krivé prostredníctvom starostu obce a poverených zamestnancov obce Krivé.
2. Postavenie povereného zamestnanca obce - správcu dane z nehnuteľnosti nemá hlavný kontrolór obce Krivé.
3. Pokiaľ v tomto návrhu všeobecne záväznom nariadení nie je podrobnejšia úprava jednotlivých ustanovení, odkazuje sa na zákon 582/2004 Z.z. o miestnych daniach a poplatku a v znení neskorších predpisov.
4. Na tomto všeobecne záväznom nariadení obce Krivé sa uznieslo Obecné zastupiteľstvo v Krivom dňa 25.11.2017 uznesením č.5/18/2017
5. Dňom účinnosti tohto Všeobecne záväzného nariadenia sa zrušuje Všeobecne záväzné nariadenie obce Krivé č. 1/2017.
6. Zmeny a doplnky tohto všeobecne záväzného nariadenia schvaľuje Obecné zastupiteľstvo v Krivom.
7. Toto všeobecne záväzné nariadenie nadobúda účinnosť dňom 01.01.2018

Ján Steranka starosta obce